****

**Република Србија**

**ГРАД ВРАЊЕ**

**ГРАДСКО ВЕЋЕ**

Број: 06-19/2021-04

Дана:01.02.2021 године

**В р а њ е**

На основу члана 61. Пословника Градског већа града Врања („Сл. гласник града Врања, број: 29/2020), Градско веће града Врања на седници одржаној 01.02.2021. године, разматрало је захтев за сагласност Основне школе „Предраг Девеџић“ из Врањске Бање, и донело следећи:

***З А К Љ У Ч А К***

Усваја се захтев Основне школе „Предраг Девеџић“ из Врањске Бање и даје сагласност овој школи да организује превоз деце која похађају ову школу, а која испуњавају услове прописане одредбама члана 189. став 1 тачка 5 Закона о основама система образовања и васпитања (Службени гласник РС број 88/17, 10/19,27/18 и 6/20).

Закључак доставити: Основној школи „Предраг Девеџић“ из Врањске Бање и Писарници Града Врања.

**ПРЕДСЕДНИК**

**ГРАДСКОГ ВЕЋА,**

**др Слободан Миленковић,с.р.**

**Тсачност преписа оверава: Секретар Градског већа,**

**Јелена Пејковић**

## На основу члана 34. Закона о јавној својини (“Сл.гласник РС” бр.72/11 88/13 и 105/14, 104/2016, 108/2016, 113/2017, 95/2018 i 153/2020) члана 6 и 7 Уредбе о условима прибављања и отуђења непокретности непосредном погодбом, давања у закуп ствари у јавној својини и поступцима јавног надметања и прикупљања писмених понуда(“Сл.гласник РС”бр.16/18), члана 8. Одлуке о прибављању, коришћењу и управљању стварима у јавној својини града Врање (“Службени гласник града Врање” број: 10/14 и 2/19), члана 6. и 19. став 1. тачка 3. Одлуке о давању у закуп пословног простора у јавној својини града Врања и члана(“Службени гласник града Врање” број:24/18) и члана 61. и 63. Пословника Градског већа града Врање (“Службени гласник града Врање” број 29/2020), Градско веће града Врање, на седници одржаној дана 01.02.2021 године, донело је

**О Д Л У К У**

**о покретању поступка за узимање у закуп пословног простора прикупљањeм писаних понуда**

**Члан 1.**

Овом Одлуком покреће се поступак узимања у закуп пословног простора прикупљањем писаних понуда.

Пословни простор користиће оргазиционе јединице Градске управе града Врања за обављање послова из своје надлежности.

Локација простора - ужи центар града.

Површина простора – бр 350-400м2.

**Члан 2.**

Поступак прикупаљање писаних понуда спровешће Комисија за давање у закуп пословног простора у јавној својини града Врање.

**Члан 3.**

Након спроведеног поступка, Одлуку о узимању у закуп пословног простора доноси Градско веће града Врање, на основу предлога Комисије из члана 2. ове Одлуке.

**Члан 4.**

Уговор о узимању пословног простора у име града Врање закључиће градоначелник Врања.

**Члан 5.**

Одлука ступа на снагу даном доношења.

Одлуку објавити у “Службеном гласнику града Врање”

**ГРАДСКО ВЕЋЕ ГРАДА ВРАЊЕ**

**дана: 01.02.2021. године, број: 06-19/2021-04**

**ПРЕДСЕДНИК**

**ГРАДСКОГ ВЕЋА,**

**др Слободан Миленковић,с.р.**

**Тсачност преписа оверава: Секретар Градског већа,**

**Јелена Пејковић**